b'\n_START_ARTICLE_\nAdamas Kazanovskis\n_START_SECTION_\nBiografija\n_START_PARAGRAPH_\nVaikyst\xc4\x97je kartu su broliu Stanislavu augo vienoje aplinkoje kartu su b\xc5\xabsimu karaliumi Vladislovu Vaza. Kai 1632 m. Vladislovas Vaza tapo karliumi, Adamui Kazanovskiui suteik\xc4\x97 daug privilegij\xc5\xb3 ir dovan\xc5\xb3. Gan\xc4\x97tinai greitai buvo paskirtas karaliaus pastalininkiu, o v\xc4\x97liau ir stalininku._NEWLINE_Daugliui to meto am\xc5\xbeinink\xc5\xb3 Adamas Kazanovskis atrod\xc4\x97 labai nemalonus \xc5\xbemogus, siekiantis prisigrobti kuo daugiau turt\xc5\xb3 ir skleisti intrigas. Kart\xc4\x85 kai baig\xc4\x97si visi karaliaus pinigai, \xc5\xa1is jam paskolino daug pinig\xc5\xb3 sakydamas Mano didenybe, a\xc5\xa1 negaliu tapti varg\xc5\xa1u b\xc5\xabdamas \xc5\xa1alia j\xc5\xabs\xc5\xb3, bet a\xc5\xa1 neb\xc5\xabsiu turtingu netur\xc4\x97damas j\xc5\xabs\xc5\xb3 \xc5\xa1alia. Tokia draugyst\xc4\x97 suteik\xc4\x97 jam didel\xc4\x99 gali\xc4\x85 ATR valdyme. Nors jam ner\xc5\xabp\xc4\x97jo u\xc5\xbesienio politika, bet jis labai m\xc4\x97go klausytis k\xc4\x85 kiti \xc5\xbemon\xc4\x97s kalba apie karali\xc5\xb3, v\xc4\x97liau visk\xc4\x85 papasakodamas karaliui. \xc5\xbdinodamas daug paslap\xc4\x8di\xc5\xb3 jis kurdavo \xc4\xafvairiausias intrigas._NEWLINE_1632 m. i\xc5\xa1 karaliaus gavo \xc5\xbeem\xc4\x97s Var\xc5\xa1uvos apylink\xc4\x97se, kur prad\xc4\x97jo Var\xc5\xa1uvos Kazanovski\xc5\xb3 r\xc5\xabm\xc5\xb3 statybas, kurie tuo metu buvo patys prabangiausi visoje ATR. Po jo mirties vienas jo am\xc5\xbeininkas ra\xc5\xa1ytojas ra\xc5\xa1\xc4\x97: Niekada dar \xc5\xa1i \xc5\xa1alis nemat\xc4\x97 tiek turto sukaupto vieno \xc5\xbemogaus rankose. Toks pinig\xc5\xb3 \xc5\xa1vaistymas labai nepatiko ATR seimui, bet tai netur\xc4\x97jo jokios \xc4\xaftakos, nes Kazanovskis buvo didelis karaliaus draugas. 1633 m. ved\xc4\x97 El\xc5\xbebiet\xc4\x85 Slu\xc5\xa1\xc4\x8dank\xc4\x85 (1619-1671). Finansavo karmelit\xc5\xb3 vienuolyno statybas Bielsko mieste, o 1641 m. ir ba\xc5\xbeny\xc4\x8dios statybas._NEWLINE_Jo \xc4\xaftaka suma\xc5\xbe\xc4\x97jo kai karalius ved\xc4\x97 Habsburgiet\xc4\x99 Sesilij\xc4\x85 Renat\xc4\x85. Su \xc5\xa1ia moterimi Kazanovskis tapo dideliais prie\xc5\xa1ais. Mir\xc4\x97 1649 m., palaidotas Var\xc5\xa1uvos \xc5\xa0v. Jono Krik\xc5\xa1tytojo arkikatedroje bazilikoje. Vaik\xc5\xb3 netur\xc4\x97jo.'